recursal/SuperWikiNEXT-32B huggingface dataset:
**கணத்தாக்கு எண்** (**Specific impulse**, சுருக்கமாக Isp) என்பது ஏவூர்திப் பொறி மற்றும் தாரைப் பொறி ஆகியவற்றின் செயல்திறனைக் குறிக்க உதவும் ஒரு எண் ஆகும். ஒரு கண நேரத்தில் பயன்படுத்தப்பட்ட எரிபொருளுக்கு எவ்வளவு விசையைத் தருகிறது என்பதைக் குறிக்கிறது. பயன்படுத்தப்பட்ட எரிபொருளின் அளவு நிறையில் (எ-டு: கிலோகிராம்) கொடுக்கப்பட்டால், கணத்தாக்கு எண் திசைவேகத்தின் அலகுகளைக் கொண்டிருக்கும். பயன்படுத்தப்பட்ட எரிபொருளின் அளவு எடையில் (எ-டு: நியூட்டன்) கொடுக்கப்பட்டால், கணத்தாக்கு எண் காலத்தின் அலகைக் கொண்டிருக்கும் (நொடிகள்). இருவகைப்பட்ட கணத்தாக்கு எண்களுக்கும் இடையிலான மாற்று-மாறிலி திட்ட புவியீர்ப்பு முடுக்கம் (g) ஆகும். கணத்தாக்கு எண் அதிகமாக இருப்பின், குறிப்பிட்ட உந்துவிசையைப் பெறுவதற்குத் தேவையான எரிபொருள் பாய்வு வீதம் குறைவாக இருக்கும்.

**நடைமுறை வெளியேற்றுத் திசைவேகம்** (actual exhaust velocity) என்பது வாகனத்தை விட்டு வெளியேறும் தாரையின் திசைவேகத்தின் சராசரி ஆகும். **செயலுறு வெளியேற்றுத் திசைவேகம்** (effective exhaust velocity) என்பது வெற்றிடத்தில் அதே அளவு உந்துவிசையை ஏற்படுத்தத் தேவையான வெளியேற்றுத் திசைவேகம் ஆகும். வெற்றிடத்தில் செயல்படும் கருத்தியல் ஏவூர்திப் பொறிக்கு அவ்விரண்டும் சமமாக இருக்கும். ஆனால், காற்றை முடுக்குவதன் மூலம் உந்துவிசையை உருவாக்கும் காற்றிழுப்பு தாரைப் பொறிகளுக்கு அவ்விரண்டு மதிப்புகளும் சமமானதாக இராது.

பொறிகளை ஒப்புநோக்குவதற்கு *கணத்தாக்கு எண்* மிகவும் பயனுள்ள ஒன்றாகும், தானுந்துகளை *லிட்டருக்கு இத்தனை கி.மீ. தருகிறது* என்று ஒப்புநோக்குவது போல. அதிக கணத்தாக்கு எண் கொண்டிருக்கும் உந்துகைத் தொகுதியானது திறம்பட எரிபொருளைப் பயன்படுத்துவதாகக் கொள்ளப்படும். இதேபோன்று காற்றிழுப்பு தாரைப் பொறிகளின் செயல்திறனை அறிய தன் எரிபொருள் நுகர்வு (specific fuel consumption) எண் பயன்படுத்தப்படுகிறது. தன் எரிபொருள் நுகர்வானது கணத்தாக்கு எண் மற்றும் செயலுறு வெளியேற்றுத் திசைவேகம் ஆகியவற்றுக்கு எதிர்மறை விகிதசமம் கொண்டிருக்கும்.

மேலும் பார்க்க
--------------

* ஏவூர்திப் பொறி
* தாரைப் பொறி
* தாக்குதல் (இயற்பியல்)

குறிப்புதவிகள்
--------------

1. 1 2  "What is specific impulse?". Qualitative Reasoning Group. 22 December 2009 அன்று பார்க்கப்பட்டது.
2. ↑  Benson, Tom (11 July 2008). "Specific impulse". NASA. 22 December 2009 அன்று பார்க்கப்பட்டது.
3. ↑  
Hutchinson, Lee (2013-04-14). "New F-1B rocket engine upgrades Apollo-era design with 1.8M lbs of thrust". *ARS technica*.. பார்த்த நாள்: 2013-04-15. "*The measure of a rocket's fuel efficiency is called its specific impulse (abbreviated as "ISP"—or more properly Isp). ... 'Mass specific impulse...describes the thrust-producing efficiency of a chemical reaction and it is most easily thought of as the amount of thrust force produced by each pound (mass) of fuel and oxidizer propellant burned in a unit of time. It is kind of like a measure of miles per gallon (mpg) for rockets.'*"
**மதர் இந்தியா**(**இந்தியத் தாய்**) இத்திரைப்படம் 1957 ஆம் ஆண்டில் வெளிவந்த ஹிந்தி மொழித் திரைப்படமாகும்.மேலும் இந்திய திரைப்பட வரலாற்றில் முதல் முறையாக ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படம் என்ற பெருமையைக் இத்திரைப்படம் கொண்டிருப்பது குறிப்பிடத்தக்கது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

புதிதாக திருமணமாகும் தம்பதியினர்களான ரதாவும் சாமுவும் தோட்ட வேலை பார்த்துக் கொள்ளும் தொழிலாளலர்களும் இருவரிடத்தும் மிகுந்த அன்பும் கொண்டவர்களாகவும் விளங்கினர்.ஆனால் அத்தோட்ட வேலைகளூக்கு உதவும் வகையில் அவர்கள் ஒருவனிடம் கடன் உதவி கேட்டுப் பெற்றிருந்தனர்.கடனுதவியை வழங்கியவனோ வட்டிப் பணத்தைப் பெறுவதற்குப் பதிலாக சாமுவின் நிலத்தில் பல கால்வாசியைப் பெற்றான் வஞ்சகமாக.இதனை அறியாதவர்களாக படிப்பறிவு பெற்றிராத சாமுவும் அவன் மனைவியும் பின்னைய காலங்களில் பெரும் துயருக்கு உள்ளாகின்றனர்.
சிறிது காலங்களில் கணவனை இழக்கும் ராதா தன் பிள்ளைகளைப் பட்டினிப் பசியிலிருந்து காப்பாற்றுவதற்கு துயரங்களையும் பொருட்படுத்தாது உழைக்கின்றார்.பின்னர் அவரின் இரு மகன்களும் வளர்ந்து அவரை எந்த ஒரு குறையுமின்றி வைத்திருக்கின்றனர்.இரு மகன்களில் ஒருவன் மட்டும் எதற்கும் அஞ்சாதவனாகப் பிறந்தான்.அவன் தனது தாயை மதிக்காது தம் நிலச்சொத்துக்களை அபகரித்து குடும்பத்தினை ஏமாற்றிய கடனுதவி செய்தவனை கொலை செய்கின்றான்.இதனைப் பலமுறை தடுத்தும் ராதாவால் அவளிம் இரண்டாவது மகனை நல்லவனாக உயர்த்த முடியவில்லை.திடீரென ஒரு நாள் அவன் காதலித்திருந்த பெண் வேறொருவனுக்கு மணமாகப் போவது தெரிந்து மணப்பெண்ணாக கோலம் பூண்டிருந்த பெண்ணை அலாக்காகத் தூக்கிச் சென்றான் இதனைப் பார்த்த தாயார்.அவனைத் தன் கைகளினாலேயே சுட்டு வீழ்த்துகின்றார்.
**எஸ். இளையராஜா** (பிறப்பு: ஏப்ரல் 4, 1979 - இறப்பு: சூன் 6, 2021) என்பவர் தமிழக ஓவியர்களுள் ஒருவர். இவர் தமிழ்நாட்டில் உயிரோவியப் பாணி ஓவியங்களை வரைவதில் முன்னணி ஓவியராக இருந்தார். இந்தியா, சிங்கப்பூர், மலேசியா, அமெரிக்கா என உலக அளவில் பல கண்காட்சிகளை நடத்தியுள்ளார். விகடன் இதழ்களில் இவருடைய ஓவியங்கள் வெளிவந்தன.

  

ஓவியர் இளையராஜா

வாழ்க்கைக் குறிப்பு
-------------------

இவர் கும்பகோணம் அருகே செம்பியவரம்பல் எனும் கிராமத்தைச் சேர்ந்தவர். தந்தை தச்சுத் தொழில் செய்பவர். குடும்பத்தில் இவர் கடைசி. ஐந்து அண்ணன்மாரும், ஐந்து அக்காமாரும் உள்ளனர். 

கும்பகோணம் டவுன் மேல்நிலைப் பள்ளியில் பள்ளிப்படிப்பை 1996 இல் முடித்தார். 2001 ஆம் ஆண்டு கும்பகோணம் ஓவியக் கல்லூரியில் படித்துப் பட்டம் பெற்றவர். 2003 இல் சென்னை கவின் கல்லூரியில் படித்து பட்டம் பெற்றார். உடன் 2003 இல் நடைபெற்ற முதல் ஓவியக் கண்காட்சியில் மிகுந்த கவனம் பெற்றார். 2009 ஆம் ஆண்டு "திராவிடப் பெண்கள் கண்காட்சி" என்ற பெயரில் அப்ஸ்ட்ராக்ட் ஆர்ட் காலரியில் கண்காட்சி நடந்தது. இதில் இளையராஜாவின் ஓவியங்கள் காட்சிப்படுத்தப்பட்டன. அந்தக் கண்காட்சியில் இடம் பெற்ற ஓவியங்கள் விகடன் இதழ்களில் வாங்கி வெளியிட்டப்பட்டன.

சிறப்புகள்
----------

தமிழ்நாட்டில் உயிரோவியப் பாணி ஓவியர்களில் முன்னணியில் இருந்த இவர் வரைந்த ஓவியங்களில் குறிப்பாக அடுப்படியில் சமைக்கும் பெண், வாசலில் உட்கார்ந்த பெண், ஜன்னல் வழியே வேடிக்கை பார்க்கும் பெண், பூப்பெய்த நேரத்தில் உட்கார்ந்திருக்கும் பெண் போன்றவை புகழ் பெற்ற ஓவியங்களாகும்.

திரைத்துறை
----------

இவர் இயக்குனர் பார்த்திபன் இயக்கிய இவன் திரைப்படத்தில் உதவி இயக்குனராகப் பணியாற்றியுள்ளார். அத்திரைப்படத்தில் சிறுவயது பார்த்திபனாகவும் நடித்துள்ளார்.

விருதுகள்
---------

* இந்திய கலாசார அமைச்சின் தேசிய ஆய்வுதவி
* சிறந்த ஓவியருக்கான தமிழ்நாடு அரசு விருது
* புதிய தலைமுறை ஓவியர் விருது
* லலித்கலா அகாதமி விருது
* விஜய் தொலைக்காட்சியின் சிறந்த பத்திரிகை ஓவியர் விருது

மறைவு
-----

தனது 43 ஆவது வயதில் 2021 ஜூன் 6 இல் கொரோனா பாதிப்பினால் உயிரிழந்தார்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

மேற்கோள்கள்
-----------

1. 1 2 3 4 5 6  "Tamilonline - Thendral Tamil Magazine - நேர்காணல் - ஓவியர் இளையராஜா". *www.tamilonline.com*.
2. ↑  "ஓவியர் இளையராஜா கொரோனாவால் உயிரிழப்பு: திரையுலக பிரபலங்கள் இரங்கல்!". *indiaglitz.com*. 7 June 2021 அன்று பார்க்கப்பட்டது.
3. ↑  "தத்ரூப ஓவியங்களின் அரசன் இளையராஜா மரணம்… சிறு அலட்சியத்தால் மாபெரும் கலைஞனை இழந்துவிட்டோம்!". விகடன்... பார்த்த நாள்: 7 June 2021.

வெளி இணைப்புகள்
---------------

* ஓவியர் இளையராஜாவுடன் ஒரு நேர்காணல்
* முகநூலில் இளையராஜாவின் ஓவியங்கள்
**எஸ். இராமச்சந்திரன்** (திசம்பர் 4, 1949 - பெப்ரவரி 16, 2020) இலங்கையின் மெல்லிசை, மற்றும் பொப் இசைப் பாடகர் ஆவார்.

வாழ்க்கைச் சுருக்கம்
--------------------

யாழ்ப்பாண மாவட்டம், நவாலி என்ற ஊரில் பிறந்த இராமச்சந்திரன் வளர்ந்தது அரியாலையில். அரியாலை சிறீபார்வதி வித்தியாசாலையில் ஆரம்பக் கல்வி கற்று பின்னர் கனகரத்தினம் மத்திய மகா வித்தியாலயத்தில் உயர்கல்வி கற்றார். பாடசாலை நாட்களிலேயே யாழ்ப்பாணம் கண்ணன் கோஷ்டி இசைக் குழுவில் இணைந்து கோயில் திருவிழாக்களில் பாடியிருக்கிறார். பள்ளிப் படிப்பை முடித்த பின்னர் இலங்கை வானொலியில் ஒலிப்பதிவாளராக 1970இல் பணியில் சேர்ந்தார். வானொலி இசைப் பகுதி நிகழ்ச்சித் தயாரிப்பு உதவியாளராகப் பணியாற்றினார். இவரது மனைவி பத்மாசனி. இவர்களுக்கு கானரூபன், மூகாம்பிகை என இரண்டு பிள்ளைகள் உள்ளனர்.

மெல்லிசைப் பாடகராக
------------------

1970களின் ஆரம்பம் இலங்கையில் ஈழத்து இதழ்கள், ஈழத்துத் திரைப்படங்கள், மெல்லிசைப்பாடல்கள், பொப் இசைப் பாடல்கள் எனக் கொடி கட்டிப்பறந்த காலம். இராமச்சந்திரனுக்கும் வானொலியில் பாடும் சந்தர்ப்பங்கள் கிடைத்தன. இவர் "வான நிலவில் அவளைக் கண்டேன் நான் ....!", "ஆடாதே ஆடாதே சூதாட்டம் ஆடாதே...." போன்ற பல புகழ் பெற்ற பாடல்களைப் பாடினார். கொழும்பு தமிழ் கலைஞர் சங்க மூலமாக பல கலை நிகழ்ச்சிகளை நடத்தியுள்ளார்.

மறைவு
-----

நீண்ட காலம் சுகவீனமுற்றிருந்த எஸ். ராமச்சந்திரன் 2020 பெப்ரவரி 16 அன்று தனது 70-வது அகவையில் கொழும்பில் காலமானார்.

மேற்கோள்கள்
-----------

1. 1 2 3  "பொப்இசை பாடகர் எஸ். இராமசந்திரன்". தினகரன் வாரமஞ்சரி. 15 சூலை 2012. 3 சூலை 2013 அன்று மூலம் பரணிடப்பட்டது. 15 சூலை 2012 அன்று பார்க்கப்பட்டது.
2. ↑  இலங்கையின் பிரபல பாடகர் எஸ்.ராமச்சந்திரன் காலமானார்!, எஸ்பிஎஸ், 17 பெப்ரவரி 2020
ஒருமுழுமையானதானியங்குத் தொகுப்பு இடைமுகம்
**கதிரியக்கத் தொகுப்பு வினை** *(Radiosynthesis)* என்பது கதிரியக்கச் சேர்மங்கள் தயாரிக்க உதவும் ஒரு முழுமையானதானியங்குத் தொகுப்பு முறையாகும். கதிரியக்கத் தொகுப்பு வினையானது பல்வேறு அணுக்கரு இடைமுக அமைப்புகளால் செயற்படுத்தப்படுகிறது. பொதுவாக இவ்வமைப்புகள் ஈய கவசங்களால் பாதுகாக்கப்பட்டு பகுதி தன்னிச்சையாக கணினி மூலம் கட்டுப்படுத்தப்படுகின்றன. தயாரிப்பு மற்றும் தொகுப்புச் செயல்முறை வகையை சார்ந்து இடைமுக அமைப்புகள் வேறுபடுகின்றன. இதன் விளைவாக தொகுப்பு நிலைகளுக்கு ஏற்ப வெவ்வேறு இடைமுக அமைப்புகள் பயன்படுத்தப்படுகின்றன. சில சந்தர்ப்பங்களில், ஒவ்வாத்தன்மை அல்லது இடைமுக அமைப்பு இல்லாமை போன்ற காரணங்களால் கதிரியக்கச் சேர்மத்தின் உற்பத்தியை மேம்படுத்த சில தொகுப்பு நிலைகள் கைமுறையாக செய்யப்படுகின்றன.

கதிரியக்கத் தொகுப்பு வினையானது பின்வரும் அணுக்கரு இடைமுக அமைப்புகளை உட்கூறுகளாகக் கொண்டிருக்கிறது.

* நீர்த்தேக்கம்: வினைபடு பொருள்களை சேமித்து வைக்கப் பயன்படுகிறது.
* குழாய்கள் : அனைத்து உட்கூறுகளையும் ஒன்றாக இணைக்க உதவும்.
* அடைப்பிதழ் : திரவங்களின் பாய்மத்தைக் கட்டுப்படுத்த உதவுகிறது.
* அணு உலை : வினைகள் நிகழும் இடம்
* வெப்பநிலை மற்றும் கதிரியக்கம் உணரி: வெப்பநிலை மற்றும் கதிரியக்கத்தை உணர்ந்து கட்டுப்படுத்த உதவும்.
* உயர் செயல்பாட்டுத் திரவ நிறச்சாரல் பிரிகை: விளைபொருளை தூய்மையாக்கப் பயன்படும்.

இவை தவிர கலக்கிகள், வடிகட்டிகள், புட்டிகள், இனங்காட்டிகள் போன்ற வேறு சில கருவிகளும் தயாரிப்பு மற்றும் நிலைக்கு ஏற்ப பயன்படுத்தப்படுகின்றன.

ஒவ்வொரு தொகுப்புக்கு முன்னரும் இடைமுக அமைப்புகள் நன்கு கழுவப்பட்டு பயன்படுத்தப்பட வேண்டும். கதிரியக்க உட்கருக்களின் அரை வாழ்வுக்காலம் காரணமாக தொகுப்புகளுக்கு இடையில் சிறிதளவு இடைவெளி அவசியமாகத் தேவைப்படுகிறது. படம் ஒர் இடைமுக அமைப்பின் மாதிரி வடிவம் ஆகும்.

கதிரியக்கத் தொகுப்பு வினைகள் பெரும்பாலும் சுழற்சியலைவி அல்லது கதிரியக்க அணுக்கரு மின்னியற்றிகளுடன் இணைத்துப் பயன்படுத்தப்படுவது வழக்கமாகும்.

மேற்கோள்கள்
-----------

1. ↑  *Journal of Automatic Chemistry*, Volume 16 (1994), Issue 1, Pages 33-42
2. ↑  *Applied Radiation and Isotopes*, Volume 51, Issue 4, October 1999, Pages 389–394
**காரப்பட்டு நீலகண்டமகாதேவசுவாமி கோயில்** தமிழ்நாட்டில் திருவண்ணாமலை மாவட்டம், காரப்பட்டு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நீலகண்டமகாதேவசுவாமி, மங்கலாம்பிகை சன்னதிகளும், முருகர், விநாயகர், சிவன், தட்சிணாமூர்த்தி, சண்டிகேஸ்வரர், லிங்கோத்பவர், பிரம்மா, துர்க்கை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. [[தை மாதம்]] தைபொங்கல் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எஸ். ஆர். எம். பழநியப்பன்** மலேசிய எழுத்தாளர்களுள் ஒருவராவார். துறவி எனும் புனைப்பெயரில் நன்கறியப்பட்ட இவர் முன்னாள் மலேசியத் தொலைக்காட்சி / வானொலி அலுவலராவார்.

எழுத்துத் துறை ஈடுபாடு
----------------------

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், இலக்கிய நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. தமிழ் நேசன் (சிறுகதை) பவுன் பரிசுத் திட்டத்தின் நீதிபதியாகப் பணியாற்றினார். தற்போது ஆன்மீகத்தில் ஈடுபாடுகொண்டு ஆன்மீகக் கட்டுரைகளும் நூல்களுமே எழுதி வருகிறார்; ஆன்மீக வகுப்புகளும் நடத்தி வருகிறார்.

ஒலிநாடா
-------

இவர் தம்முடைய சிறுகதைகளை வாசிக்கச் செய்து ஓர் ஒலிநாடாவாக வெளியிட்டுள்ளார். (மலேசியாவில் இது முதல் முயற்சி).

இலவசமாக
-------

தமது நூல்கள் பலவற்றையும் விரும்புவோருக்கு இலவசமாகவே விநியோகித்து வருகிறார்.

நூல்கள்
-------

* "நீ நாளும் நினை நெஞ்சே" (1993);
* "நகரத்தாரின் குலதெய்வங்கள்" (1995);
* "பருவ நாள் விழாக்களும் பலன் தரும் விரதங்களும்" (1996);
* "ஞானப்பேர் நவில வைத்தார்" (1998);
* "நேற்றைய நினைவுகள்" (சிறுகதைகள், நாடகங்கள், கட்டுரைகள் தொகுப்பு - 2000);
* "பூவின் நாயகி" (மறைந்த தம் மனைவி பற்றிய நினைவுகள் - 2002).

உசாத்துணை
---------

* மலேசியத் தமிழ் எழுத்துலகம் தளத்தில் எஸ். ஆர். எம். பழநியப்பன் பக்கம் பரணிடப்பட்டது 2016-03-04 at the வந்தவழி இயந்திரம்
**தேவம்பாடி வலசு அமணீசுவரர் கோயில்** தமிழ்நாட்டில் கோயம்புத்தூர் மாவட்டத்தில் மேட்டுப்பாளையம் வட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கோயம்புத்தூர் மாவட்டத்தில் காரமடை என்னுமிடத்தில் அமைந்துள்ளது. முன்னர் இவ்வூர் தெய்வம்பாடி வலசு என்றழைக்கப்பட்டதாகக் கூறுகின்றனர்.

இறைவன், இறைவி
-------------

இக்கோயிலின் மூலவராக நஞ்சுண்டேசுவரர் உள்ளார். இறைவி லோக நாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக தெப்பம் உள்ளது. மகாசிவராத்திரி உள்ளிட்ட பல விழாக்கள் நடைபெறுகின்றன.

அமைப்பு
-------

மூலவர் திருமேனி பட்டையாக, செந்நிறத்தில் காணப்படுகிறது. சன்னதிக்குள் மற்றொரு ஆவுடையார் போன்ற அமைப்பில் தரையில் காணப்படுகிறது. இவ்வகையில் இரண்டு ஆவுடையாருடன் காணப்படுவது சிறப்பாகக் கருதப்படுகிறது.
சிவன் சன்னதியையொட்டி கோஷ்டத்தில் எட்டு யானைகள் விமானத்தைத் தாங்கியபடி காணப்படுகின்றன. ஒரு யானை சிற்பத்திற்குக் கீழ் பிரம்மாவும், மற்றொரு யானை சிற்பத்திற்குக் கீழ் லட்சுமி நாராயணரும் உள்ளனர். விநாயகர், ஆறுமுகவேலர், சண்டிகேசுவரர் ஆகியோருக்கு தனியாக சன்னதிகள் உள்ளன. தல விநாயகர் செண்பக விநாயகர் ஆவார். மூலவர் கோஷ்டத்தின் அருகே பாதாள விநாயகர் உள்ளார். கோஷ்டத்தில் பிரதோஷ மூர்த்தி, சிவ துர்க்கை ஆகியோர் உள்ளனர்.

மேற்கோள்கள்
-----------

1. 1 2 3   அருள்மிகு நஞ்சுண்டேஸ்வரர் திருக்கோயில், தினமலர் கோயில்கள்
**கோகராஜார் மாவட்டம்** (*Kokrajhar district*, அசாமிய மொழி: কোকৰাঝাৰ জিলা) வட கிழக்கு இந்தியாவின் அசாம் மாநிலத்தின் ஓர் மாவட்டம் ஆகும். இந்த மாவட்டத்தின் தலைநகரம் கோக்ரஜார் நகரமாகும். இது போடோலாந்து பிரதேசத்தில் உள்ளது. இதன் வடக்கில் பூட்டான் நாடு உள்ளது.

வரலாறு
------

கோகராஜார் மாவட்டப் பகுதிகள் முன்னதாக கோல்பரா மாவட்டத்தில் இருந்தது. 1957ஆம் ஆண்டில் கோகராஜார் வட்டம் உருவானது. சூலை 1, 1983 அன்று இது மாவட்டமாக உயர்ந்தது.

29 செப்டம்பர் 1989 அன்று கோகராஜார் மாவட்டத்தின் சில பகுதிகளையும், கோல்பரா மாவட்டத்தின் சில பகுதிகளையும் இணைத்து புதிய போங்கைகாவொன் மாவட்டம் உருவானது.

மக்கள் தொகை பரம்பல்
-------------------

3,296 சதுர கிலோ மீட்டர் பரப்பு கொண்ட கோகரஜார் மாவட்டத்தின் 2011-ஆம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 8,87,142 ஆகும். அதில் ஆண்கள் 4,52,905 மற்றும் பெண்கள் 4,34,237 ஆகவுள்ளனர். பாலின விகிதம் 1000 ஆண்களுக்கு 959 பெண்கள் வீதம் உள்ளனர். சராசரி எழுத்தறிவு 65.22% ஆகவுள்ளது. 6 வயதிற்குட்பட்ட குழந்தைகள் 1,36,924 ஆக உள்ளனர்..
 ==மேற்கோள்கள்==

1. 1 2  Law, Gwillim (2011-09-25). "Districts of India". *Statoids*. 2011-10-11 அன்று பார்க்கப்பட்டது.
2. ↑  Kokrajhar District : Census 2011
3. ↑  KOKRAJHAR DISTRICT CENSUS HANDBOOK

வெளி இணைப்புகள்
---------------

* Kokrajhar District Administration site
**புதுக்குடியிருப்பு போர்** என்பது மார்ச் 2009 இறுதியிலும் ஏப்ரல் தொடக்கத்திலும் புதுக் குடியிருப்பில் இலங்கைப் படைத்துறைக்கும் விடுதலைப் புலிகளுக்கும் இடையே நடந்த போர் ஆகும். இந்தப் போரில் படையினர் புதுக்குடியிருப்பை ஏப்ரல் 5 இல் முற்றிலும் கைப்பற்றியதாக அறிவித்தனர். மூன்று நாள் போரில் 450 புலிகள் கொல்லப்பட்டதாகவும், இதில் 250 பேரின் உடல்கள் கைப்பற்றப்பட்டதாகவும் இராணுவப் பேச்சாளர் தெரிவித்தார். இந்த தாக்குதலில் கொல்லப்பட்டவர்களில் புலிகளின் முக்கிய தலைவர்கள் ஆன பிரிகேடியர் தீபன், பிரிகேடியர் துர்க்கா, பிரிகேடியர் விதுசா, கேணல் நாகேசு, பிரபாகரனின் மெய்க்காவலர் பிரிகேடியர் கடாபி ஆகியோர் அடங்குவர்.

மேற்கோள்கள்
-----------

1. ↑  "Top LTTE leaders felled, says Sri Lanka". 2009-04-09 அன்று மூலம் பரணிடப்பட்டது. 2009-04-08 அன்று பார்க்கப்பட்டது.

வெளி இணைப்புகள்
---------------

* LTTE last bastion falls  பரணிடப்பட்டது 2011-06-04 at the வந்தவழி இயந்திரம்
* Sri Lankan rebels cornered in 'no-fire zone'
* புதுக்குடியிருப்பில் 420 புலிகள் சாவு பரணிடப்பட்டது 2009-04-09 at the வந்தவழி இயந்திரம்
* Colombo uses chemical weapons: LTTE
**தர்பாரா சிங்** (*Darbara Singh*, பெப்ரவரி 10, 1916 — மார்ச்சு10, 1990) சூன் 6, 1980 முதல் அக்டோபர் 10, 1983 வரை பஞ்சாபின் முதலமைச்சராக பொறுப்பாற்றியவர். இந்திய தேசிய காங்கிரசின் தலைவர்களில் ஒருவர்.

விடுதலை இயக்கத்திலும் மாகாண அரசியலிலும்
---------------------------------------

சர்தார் தர்பாரா சிங் பஞ்சாபின் அமிருதசரசு மாவட்டத்தில் ஜண்டியாலா என்றவிடத்தில் ஜாட் நிலக்கிழார் சர்தார் தலீப் சிங் ஜோகல் குடும்பத்தில் பிறந்தார். இவர் அமிருதசரசில் உள்ள கால்சா கல்லூரியில் கல்வி கற்று விடுதலைப் போராட்டத்தில் ஈட்பாடு கொண்டார். இந்திய தேசிய காங்கிரசின் சார்பில் வெள்ளையனே வெளியேறு போராட்டங்களில் பங்கேற்று பல முறை சிறை சென்றார். 

இந்தியப் பிரிவினைக்குப் பின்னர் இடம்பெயர்ந்த மக்களுக்கு ஏதிலி முகாம்களை ஒருங்கிணைப்பதில் பங்கேற்றார். 1946 முதல் 1950 வரை ஜலந்தர் காங்கிரசு கட்சியின் தலைவராக பொறுப்பேற்று பின்னர் பஞ்சாப் மாநில செயற்குழுவில் பொதுச் செயலராக (1953-56) பணியாற்றினார். 1957 முதல் 1964 வரை மாநில கட்சித் தலைவராகவும் பணியாற்றினார். 1952 முதல் 1969 வரை பஞ்சாப் சட்டமன்றத்தில் உறுப்பினராக இருந்தார். அச்சமயம் வேளாண்மை, வளர்ச்சி, உள்துறை அமைச்சுப் பொறுப்புக்களை வகித்துள்ளார். 

தேசிய அளவில் 1954இல் அனைத்திந்திய காங்கிரசு குழுவில் உறுப்பினரானார். 1962இலிருந்து காங்கிரசு செயற்குழுவில் உறுப்பினராக தேர்ந்தெடுக்கப்பட்டு 1990இல் தமது மரணம் வரை நீடித்திருந்தார். நாடாளுமன்றத்தின் கீழவையான மக்களவைக்கு 1971இல் ஹோஷியார்பூர் தொகுதியிலிருந்து தேர்ந்தெடுக்கப்பட்டார். நடுவண் அரசில் அமைச்சராகப் பங்கேற்காத போதும் காங்கிரசு கட்சியின் மக்களவை உதவித் தலைவராக நியமிக்கப்பட்டார். 1975இல் பொது கணக்குக் குழுவின் தலைவராகவும் பணியாற்றினார்.

முதலமைச்சர்
-----------

1980இல் நடந்த மாநிலத் தேர்தல்களில் நகோதரிலிருந்து சட்டப் பேரவைக்குத் தேர்ந்தெடுக்கப்பட்டார். பெப்ரவரி 17, 1980இல் முதலமைச்சராகப் பொறுப்பேற்றார். 1980களில் பஞ்சாபில் காலிஸ்தான் தனிநாடு கோரிக்கை வலுப்பெற்று வன்முறை மிகுந்த போராட்டம் நடைபெற்று வந்தது. சலந்தரிலிருந்து வெளிவந்துகொண்டிருந்த பஞ்சாப் கேசரி செய்தித் தாள்களின் தலைவர் லாலா ஜகத் நாராயண் படுகொலை செய்யப்பட்டார். அடுத்து காவல்துறை துணைத் தலைமை ஆய்வாளர் அவதார் சிங் அத்வால் பொற்கோயில் வளாகத்தில் கொல்லப்பட்டார். தீவிரவாத இயக்கத்தின் வன்முறைச் சம்பவங்கள் கூடிவந்ததால் தர்பாராசிங் அமைச்சரவை பதிவி விலகியது; சூன் 6, 1983 அன்று குடியரசுத் தலைவர் ஆட்சி அறிவிக்கப்பட்டது.

நடுவண் அரசுக்கு மீளுதல்
-----------------------

1984இல் மாநிலங்களவைக்குத் தர்பாராசிங் தேர்ந்தெடுக்கப்பட்டார். உட்கட்சி விவகாரங்களில் பல சிக்கல்களைத் தீர்க்க பெரிதும் உதவி புரிந்தார்.

உசாத்துணைகள்
------------

1. Harjinder Singh Dilgeer, *SIKH TWAREEKH* (Sikh History in Punjabi in 5 volumes), Sikh University Press, Belgium, 2007.

2. Harjinder Singh Dilgeer, *SIKH HISTORY* (in English in 10 volumes), Sikh University Press, Belgium, 2010-11.

3. Rajya Sabha 'Brief Biographical Sketch 1952-2003'
**தாரமங்கலம் கைலாசநாதர் கோயில்** தமிழ்நாட்டில் சேலம் மாவட்டம் தாரமங்கலத்தில் உள்ளது. இக்கோயில் சிற்ப கலைக்கு மிகவும் புகழ் பெற்றது. இங்குள்ள சிங்கத்தின் வாயில் உருளும் கல், இராமன் வாலியை வதைக்கும் சிற்பம் ஆகியவை வியப்புக்குரியவை.

வரலாறு
------

இது ஒரே நேரத்தில் கட்டப்பட்ட கோயில் அல்ல. 10 ஆம் நூற்றாண்டிலேயே இதன் சில பகுதிகள் இருந்தன. 17 ஆம் நூற்றாண்டைச் சேர்ந்த கெட்டி முதலி அரச பரம்பரையினர் இந்தக் கோயிலை விரிவுபடுத்திக் கட்டியுள்ளனர். பிற்காலத்தில் மும்முடிச் சோழனும், சீயாழி மன்னனும் இந்தக் கோயிலைப் புதுப்பித்து திருவிழாக்களைக் கொண்டாடி வந்துள்ளனர். வணங்காமுடி மன்னர் காலத்தில்தான், இந்தக் கோயில் முழுமையாகக் கட்டி முடிக்கப்பட்டுள்ளது. இந்தக் கோயிலைச் சுற்றி 306 து164 அடி அளவுக்கு மிகப்பெரிய கல்சுவர் எழுப்பப்பட்டுள்ளது. இது 13 ஆம் நூற்றாண்டில் கட்டப்பட்டது. ஆலயத்தின் முன்கோபுரம் 90 அடி உயரத்தில் ஐந்து அடுக்குகளைக் கொண்டது. ஒரு பெரிய தேரைக் குதிரைகளும் யானைகளும் இழுத்துச் செல்வதைப் போன்ற தோற்றத்தில் இந்தக் கோபுரம் அமைந்துள்ளது.

சிறப்புகள்
----------

மாசி 9,10,11 ஆகிய தேதிகளில் சூரிய ஒளி நந்தியின் கொம்பு வழியே சென்று சிவலிங்கத்தின் மீது மூன்றாம் பிறை போல் விழுகிறது. இதைக்காண அன்றைய தேதிகளில் அடியவர்கள் ஏராளமானோர் வருகின்றனர். இரதி சிலையிலிருந்து பார்த்தால் மன்மதன் தெரியாத வகையிலும், மன்மதன் சிலையிலிருந்து பார்த்தால் இரதி தெரியும்படியும் அமைந்த சிற்பம் சிறப்பானது. இத்தலத்தில் உள்ள கல் சங்கிலி, கல் தாமரை, சிங்கம் ஆகியவை சிற்பகலைக்கு சிறந்த எடுத்துக்காட்டு. எப்போதும் குளிர்ச்சியாக இருக்கும் பவளக்கல் கோயிலின் நுழைவாயிலில் படிக்கல்லாக உள்ளது.

தாரமங்கலம் கோயில் முன்மண்டபத் தூண்களில் ஒன்றில் இராமன் உருவமும், மற்றொரு தூணில் வாலி உருவமும் செதுக்கப்பட்டுள்ளது. வாலி சிலையில் நம் கண்களை வைத்துக்கொண்டு பார்த்தால் இராமன் உருவம் தெரியாது. இராமன் சிலையில் நம் கண்களை வைத்துக்கொண்டு பார்ந்தால் வாலி உருவம் தெரியும். இப்படிப்பட்ட கதைச் செய்தி கலைநூட்பத்துடன் வடிக்கப்பட்டுள்ளது.

பாதாள லிங்கம்
-------------

இத்தலத்திலேயே வெகு சிறப்பான சன்னதி இது. தலத்தின் கீழ்பகுதியில் ஒரு காற்று புக முடியாத அறைக்குள் இருக்கும் இந்த பாதாள லிங்கத்திற்கு பச்சை கற்பூரம் வைத்து செவ்வாய்க் கிழமை தோறும் வழிபாடு செய்தால் திருமணம், பிள்ளைப்பேறு மற்றும் தொழில் மேம்பாடு ஆகியவை கைகூடுவதாக நம்பப்படுகிறது.

சுரகேசுவரர்
-----------

இத்தலத்தில் உள்ள சுரகேசுவரர் 3 தலை, 3 கால்களோடு இருப்பது சிறப்பு. இவருக்கு மிளகு ரசம் வைத்து சாதம் படைத்து, வடைமாலை சாற்றி வழிபாடு செய்தால் காய்ச்சல் மற்றும் தீராத நோய்கள் குணமடைவதாக நம்பப்படுகிறது.

மேற்கோள்
--------

1. ↑  கொங்கு மண்டல சதகம், பாடல் 76, முனைவர் ந. ஆனந்தி விளக்கம், பக்கம் 119, நூல் சாரதா பதிப்பகம் வெளியீடு, 2008

வெளி இணைப்புகள்
---------------

* வேங்கடம் முதல் குமரி வரை 3/தாரமங்கலத்துக் கயிலாயர்
**சி. இறையரசன்** என்ற இயற்பெயரைக் கொண்ட இவர் தமிழகத்தின் இலக்கிய வட்டத்தில் **பாவலர் இறையரசன்** என்றே அழைக்கப்படுகிறார். இவர் 20 நவம்பர், 1943 ஆம் ஆண்டு, தமிழகத்தின் கரூர் மாவட்டத்தின் வட்டங்களுள் ஒன்றான, கரு(வூ)ர் வட்டத்தின் கீழ் அமைந்துள்ள, சூ. தொட்டம்பட்டி என்னும் சிற்றூரில் பிறந்தவர். இவரது தந்தை பெ. சிவன்மலை, தாய் பொன்னம்மாள் என்ற பெற்றோருக்கு, இரண்டாம் மகனாகப் பிறந்தார். திண்ணைப்பள்ளியில், மூன்றாம் வகுப்பு வரைக்கக் கற்றார். எனினும், அதன்பின் தொடர்ந்து முத்தமிழ் கற்றதால், பாக்கள் எழுதும் திறன் பெற்றிருக்கிறார். தமிழகத்தின் பல்வேறு முன்னனி இதழ்களில், இவரின் படைப்புகள் பதிந்துள்ளன. இவரின் *சிந்தனை ஊற்று* என்னும் பாநூலுக்கு, அமெரிக்கக் கலிபோர்னிய உலகக் கலை இலக்கியப் பண்பாட்டுக் கழகம், *இலக்கிய முனைவர் பட்டம்* வழங்கிச் சிறப்பித்துள்ளது. மேலும், பல இலக்கிய அமைப்புகளினால் சிறப்புப் பெயர் பட்டங்களைப் பெற்றுள்ளார். அவற்றில், *பாமாமணி, குறள் படைப்புச் செம்மல், உரைப்பா ஊற்று, இன்பா ஏறு போன்றவைகள் குறிப்பிடத்தக்கன ஆகும். பாவேந்தர் நூற்றாண்டு விழாவில், தமிழக, புதுவை அரசுகளின் சான்றிதழ்களும், பரிசும் பெற்றவர். பேராசிரியர் மது ச. விமலானந்தம் தொகுத்த*  தமிழ் இலக்கிய வரலாறு  *என்னும் நூலில் இவரைப்பற்றிய குறிப்புரைகள் உள்ளன.* உலகத்திருக்குறள் மையம், குறளாயம், அகில இந்திய தமிழ் எழுத்தாளர் சங்கம், தமிழ்க்காசு இலக்கியக் குழு *போன்ற பல்வேறு அமைப்புகளில் பணியாற்றியுள்ளார்.*

படைப்புகள்
----------

1. குறளும் பொருளும்
2. செந்நீரில் மலரும் செந்தமிழ் ஈழம்
3. சிந்தனை ஊற்று
4. நாலும் பொருளும்
5. மூன்று தமிழ்க்களம்
6. சிலம்பும் பொருளும் [புகார் காண்டம்]
7. சிந்தனை முழக்கம்
8. பம்பாய் இலக்கிய உலா (இவரின் முதல் உரைவடிவ நூல்)
9. பாண்டியனார் குறள் அந்தாதி - பட்டி வீரன்பட்டி ஊ. பு. அ. சவுந்திர பாண்டியனாரின் வாழ்க்கை வரலாறு
கண்டத்தில் வர்கீசு மாப்பிள்ளை
**கண்டத்தில் வர்கீசு மாப்பிள்ளை (Kandathil Varghese Mappillai)** (1857 – 1904 சூலை 6  ) இவர் ஓர் இந்தியப் பத்திரிகையாளரும், மொழிபெயர்ப்பாளரும் மற்றும் வெளியீட்டாளரும் ஆவார். இவர் மலையாள மனோரமா செய்தித்தாள் மற்றும் *பாசாபோசினி* என்றப் பத்திரிகையின் நிறுவனரும் ஆவார்.

ஆரம்ப கால வாழ்க்கை
------------------

வர்கீசு மாப்பிள்ளை 1857 இல் கருத்தாலில் ஈப்பன் மாப்பிள்ளைக்கு நான்காவது மகனாகப் பிறந்தார். இவர் தனது தந்தையின் நிதி உதவியுடன் இளங்கலை வரை படித்தார். 
படிப்பை முடித்ததும், மாப்பிள்ளை கருவூல அதிகாரியாக பணியாற்றத் தொடங்கினார். பின்னர் இவர் ஒரு சி.எம்.எஸ் பள்ளியில் மலையாள ஆசிரியர் வேலையை சிறுது காலத்திற்கு ஏற்றுக்கொண்டார். 

1881 இல் கொச்சியிலிருந்து வெளியிடப்பட்ட ' கேரள மித்ரம் ' என்ற பத்திரிகையின் ஆசிரியராக இருந்தார். இவரது பத்திரிகை மனமும் இலக்கியத்தின் மீதான அன்பும் 1888 இல் மலையாள மனோரமா நிறுவனத்தை நிறுவ வழிவகுத்தது.  1890 மார்ச் 22 அன்று, (கொல்லம் ஆண்டு 1065, மீனம் 10) மலையாள மனோரமாவின் முதல் இதழ் வெளியிடப்பட்டது.

இலக்கிய பங்களிப்புகள்
---------------------

மலையாள மொழி மற்றும் பத்திரிகை ஆகியவை வர்கீசு மாப்பிள்ளையின் ஆன்மாவும் ஆவியும் ஆகும். இவரது தலைமை மற்றும் பார்வையின் கீழ் *மலையாள மனோரமா* முன்னேற்றம் கண்டது. மலையாள மொழியையும் இலக்கியத்தையும் வளர்க்கவும் வளரவும் ஊடகங்களைப் பயன்படுத்தினார். கே.எம் செரியன், கட்டகாயம் செரியன் மாப்பிள்ளை, கொட்டாரத்தில் சங்குண்னி, க. செ. கேசவ பிள்ளை மற்றும் சி. எஸ் சுப்ரமணியம் பொட்டி போன்றவர்கள் இவரது நெருங்கிய நண்பர்களாக இருந்தனர். வர்கீசு மாப்பிள்ளை தனது இளம் வயதிலேயே ஒரு நிறுவப்பட்ட எழுத்தாளர் ஆனார். இருப்பினும், வர்கீசு மாப்பிள்ளை எழுதிய *குழந்தைகளுக்கான* மலையாளக் கதைகளைப் பற்றி பலருக்கும் தெரியாது. 

வில்லியம் சேக்சுபியரின் *தி டேமிங் ஆஃப் தி ஷ்ரூவின்* சுயாதீன மலையாள மொழிபெயர்ப்பான அப்ராயகுட்டி மற்றும் கீர்த்தனமாலா என்ற நாடகம் மலையாள இலக்கியத்திற்கு இவர் அளித்த சில பங்களிப்புகள் ஆகும். வர்கீசு மாப்பிள்ளை மலையாள எழுத்தாளர்களுக்காக கவிசமாஜம் என்ற சங்கத்தை உருவாக்கினார். இவர் பாசாபோசினி என்ற ஒரு சங்கத்தையும் உருவாக்கினார். பின்னர் அது இலக்கியத்தையும் மொழியையும் ஊக்குவிக்கும் பத்திரிகையாக மாறியது. 

மலையாள எழுத்துக்களை சீர்திருத்துவதில் வர்கீசு மாப்பிள்ளை குறிப்பிடத்தக்க பங்களிப்புகளையும் செய்தார்.

குறிப்புகள்
-----------

1. ↑  "Kerala News Directory - Kerala Web Directory". *web.archive.org*. 2014-12-08. Archived from the original on 2014-12-08. 2020-02-15 அன்று பார்க்கப்பட்டது.CS1 maint: unfit url (link)
2. ↑  "Kandathil Family History". 22 April 2018 அன்று பார்க்கப்பட்டது.
3. ↑  "The Mappillai Family". *india.mom-rsf.org* (ஆங்கிலம்). 2020-02-05 அன்று பார்க்கப்பட்டது.
4. ↑  "Kandathil Varghese Mappillai | Bookshare". *www.bookshare.org*. 2020-02-05 அன்று பார்க்கப்பட்டது.
**கமலி ஃப்ரம் நடுக்காவேரி** (*Kamali from Nadukkaveri*) ஒரு 2021 ஆம் ஆண்டு வெளிவந்த இந்தியத் தமிழ் மொழித் திரைப்படம் ஆகும். இத்திரைப்படம் இயக்குநர் ராஜசேகர் துரைசாமியின் அறிமுகத் திரைப்படம் ஆகும்.  இந்த படத்தில் கயல் ஆனந்தி, ரோஹித் சரஃப் மற்றும் பிரதாப் போத்தன் ஆகியோர் நடிக்கின்றனர்.  இந்தத் திரைப்படம் 2021 பிப்ரவரி 19 அன்று திரையரங்குகளில் வெளியானது. பின்னர் நேரடியாக அதிவேக இணைய இணைப்பின் வழியாக தொலைக்காட்சிகளில் வெளியிடப்படும் முறையில் ஜீ5 என்ற நிறுவனத்தால் 2021 சூலை மாதத்தில் இந்தியாவில் வெளியிடப்பட்டது. விமர்சகர்களிடமிருந்து நேர்மறையான விமர்சனங்களைப் பெற்றுள்ளது.

கதைக்களம்
---------

கமலி என்பவர் நடுக்காவேரி என்ற சிறிய கிராமத்தில் வாழ்ந்து வரும் மகிழ்ச்சியான-அதிர்ஷ்டசாலி பெண். இவர் மாநில அரசின் பாடத்திட்டத்தில் தமிழ் வழியாகப் பள்ளியில் பயின்றவர் ஆவார். பின்னர், நடுவண் அரசின் இடைநிலைக் கல்வி வாரியப் பள்ளியில் படித்து வெற்றிகரமான மாணவராக வந்து பின்னர் சென்னை, இந்தியத் தொழில்நுட்பக் கழகத்தில் பயின்ற அஸ்வினின் பேட்டி ஒன்றை பார்க்கும் வரை இவருக்கு பெரிய கனவென்று ஏதுமில்லை. கமலி இதுவரை நேரில் பார்த்தேயிராத அஸ்வினைக் காதலிக்கத் தொடங்குகிறார். அஸ்வினுடன் சேர்ந்து படிக்க வேண்டும் என்பதற்காகவே, சென்னை, இந்தியத் தொழில்நுட்பக் கழகத்தில் சேர விரும்புகிறார். கமலியின் பயணம் ஒரு கற்பனை காதல் கதையைப் போலவே தொடங்குகிறது என்றாலும், மெதுவாக, கல்வியின் முக்கியத்துவத்தை அறிந்துகொண்டு, தனது கிராமத்தில் உள்ள இளம் மாணவர்களுக்கு ஒரு பெரிய உத்வேகமாக முடிகிறது.

நடிகர்கள்
---------

* கமலியாக கயல் ஆனந்தி
* அஸ்வினாக ரோகித் சுரேஷ் சரப்
* அறிவுடை நம்பியாக பிரதாப் போத்தன்
* வள்ளியாக ஸ்ரீஜா பிரியதர்ஷினி
* நேத்ராவாக அபிதா வெங்கட்
* சண்முகமாக அழகம்பெருமாள்
* சுப்ரமணியாக இமான் அண்ணாச்சி
* கமலியின் பாட்டியாக சுசீலா நட்ராஜ்
* கமலியின் தாயாக சுரேஷ்
* பேராசிரியாக டி. எம். கார்த்திக்
* வினாடி வினா நடத்துபவராக கிரி பாலசுப்ரமணியம்
* ஐஐடி, கான்பூரிலிருந்து வருண் சிங்காக சையிர்ஃப்

தயாரிப்பு
---------

இப்படம் சூலை 2019 இல் எங்கே அந்த வான்? என்ற தலைப்பில் தயாரிப்பு தொடங்கப்பட்டது.

வெளியீடு
--------

இத்திரைப்படம் ஆரம்பத்தில் ஏப்ரல் 17, 2020 அன்று வெளியீட்டிற்கு திட்டமிடப்பட்டது. ஆனால் கோவிட்-19 தொற்றுநோய் காரணமாக ஒத்திவைக்கப்பட்டது. இந்த படம் அதன் திரையரங்க வெளியீட்டை 20 பிப்ரவரி 2021 அன்று 50% இருக்கை வசதியுடன் கொண்டிருந்தது.

மேற்கோள்கள்
-----------

1. ↑  "Teaser of 'Kamali From Nadukkaveri' - Times of India". *The Times of India* (ஆங்கிலம்). 2021-02-23 அன்று பார்க்கப்பட்டது.
2. ↑
3. ↑  "Kamali From Nadukkaveri Movie Review: Dearth of entertainment drowns this well-intentioned drama". *The New Indian Express* (ஆங்கிலம்). 2021-02-23 அன்று பார்க்கப்பட்டது.
4. ↑  டீம், விகடன். "நடைமுறை சிக்கல்களைப் பேசியது ஓகே... ஆனால் டியூஷனா எடுப்பது? கமலி ஃப்ரம் நடுக்காவேரி +/- ரிப்போர்ட்!". *vikatan.com*. 2021-02-23 அன்று பார்க்கப்பட்டது.
5. ↑
6. ↑  Desk, The Hindu Net (2020-03-12). "Anandhi headlines her next film 'Kamali from Nadukkaveri'". *The Hindu*. .
**பர்கனா** (pargana) (இந்தி: परगना, *parganā*) என்பது தில்லி சுல்தானகத்தால் அறிமுகப்படுத்தப்பட்ட *பர்கனா* எனில் நிலப்பரப்பை அளவிடும் முறையாகும். *வேளாண் நில அலகு* எனப்படும் *பர்கனா* என்ற சொல் பாரசீக மொழிச் சொல்லாகும். ஒரு பர்கனா என்பது மௌசா (mouza) எனப்படும் ஒன்று அல்லது அதற்கு மேற்பட்ட கிராமங்களின் சிறு தொகுப்பாகும். பர்கனாவின் பெரிய தொகுப்பிற்கு தரஃபு (கால் பகுதி) எனப்படும்.

சேர் சா சூரியின் ஆட்சிக் காலத்தில் பர்கனாக்களின் நிர்வாகத்தை வலுப்படுத்த கிராம அளவில் *காவலர்* (*தலையாரி*) (Shiqdar), *நாட்டாண்மை* அல்லது *முன்சீப்* (Amin or Munsif), **கர்ணம்** (கணக்குப் பிள்ளை-karkun or record keeper) போன்ற பதவிகள் ஏற்படுத்தப்பட்டது.

மொகலாயர் காலம்
--------------

மொகலாயர் ஆட்சியின் போது பதினாறாம் நூற்றாண்டில் அக்பர் மொகலாய பேரரசை பெரு நிலப்பரப்பை *சுபா* (province) என்றும், சுபாக்களை *சர்க்கார்* எனப்படும் மாவட்டங்களாக பிரித்தார். சர்க்கார் எனும் பகுதிகளை *பர்கனாக்கள்* என பிரிக்கப்பட்டது.

ஒவ்வொரு பர்கனாவும் தனக்குரிய பாரம்பரிய நிலவரி, வாடகை, கட்டணங்கள், கூலி மற்றும் அளவை முறைகள் கொண்டிருக்கும்.

ஆங்கிலேயர் காலம்
----------------

பிரித்தானியர் காலத்தில் பர்கனா நில அலகு முறை முதலில் ஏற்கப்பட்டாலும், பின்னர் 1793-ஆம் ஆண்டில் கவர்னர் ஜெனரல் காரன் வாலிஸ் காலத்தில் பர்கனா முறை ஒழிக்கப்பட்டு, ஜமீந்தாரி முறை அறிமுகப்படுத்தப்பட்டது. நிலப்பரப்புகள் மாகாணம், மாவட்டங்கள், வருவாய் வட்டங்கள், வருவாய் கிராமங்கள் என பிரிக்கப்பட்டது. நில அளவைத் துறையால் அனைத்து நிலங்கள் எக்டேர், ஏக்கர், செண்ட் மற்றும் சதுர அடி கணக்கில் அளக்கப்பட்டு உரிய பதிவேடுகளில் பதியப்பட்டது.

விடுதலை இந்தியாவில்
-------------------

இந்திய விடுதலைக்குப் பின்னர் பர்கனா முறை அடியோடு மறைந்து விட்டது. ஆனால் பர்கனா என்ற பெயர் வங்காளப் பகுதிகளில், குறிப்பாக தெற்கு 24 பர்கனா மாவட்டம் மற்றும் வடக்கு 24 பர்கனா மாவட்டங்களில் பேச்சு வழக்கில் மட்டும் உள்ளது.

மேற்கோள்கள்
-----------

1. ↑  "A Catalogue of Manuscript and Printed Reports, Field Books, Memoirs, Maps ..." Vol. iv, "Containing the treaties, etc. relating to the states within the Bombay presidency"

* Hunter, William Wilson, Sir, et al. (1908). *Imperial Gazetteer of India*, Volume 12. 1908-1931; Clarendon Press, Oxford.
* Markovits, Claude (ed.) (2004). *A History of Modern India: 1480-1950*. Anthem Press, London.
**சி. க. சிற்றம்பலம்** (பிறப்பு: அக்டோபர் 1, 1941) ஈழத்து வரலாற்றாய்வாளரும், கல்வியாளரும், எழுத்தாளரும் ஆவார்.

வாழ்க்கைக் குறிப்பு
-------------------

சிற்றம்பலம் யாழ்ப்பாண மாவட்டம், அராலியைப் பிறப்பிடமாகக் கொண்டவர். கொக்குவிலில் வசித்து வருகிறார். இவர் யாழ்ப்பாணக் கல்லூரியில் கல்வி கற்று, பேராதனைப் பல்கலைக்கழகத்தில் பட்டம் பெற்றார். பின்னர் புனே பல்கலைக்கழகத்தில் முதுகலைப் பட்டமும், முனைவர் பட்டமும் பெற்றார். இவரது துறை பண்டைய வரலாறும் அகழ்வாய்வும் ஆகும். இவர் யாழ்ப்பாணப் .பல்கலைக்கழகத்தில் வரலாற்றுத்துறைப் பேராசிரியராகவும், வரலாற்றுத் துறைத் தலைவராகவும் பல்கலைக்கழக மானியங்கள் அவை உறுப்பினராகவும் பணியாற்றினார்.

ஆக்கங்கள்
---------

இவர் பண்டைய தமிழகம், யாழ்ப்பாண இராச்சியம், ஈழத்தில் இந்து சமய வரலாறு, ஈழத்துத் தமிழர்களின் தொன்மைனௌட்பட 50 இற்கும் மேற்பட்ட ஆய்வு நூல்களையும் 35 ஆய்வுக் கட்டுரைகளையும் எழுதி வெளியிட்டுள்ளார். இவர் சிந்தனை என்ற பத்திரிகையின் பிரதம ஆசிரியராகவும் பணியாற்றியுள்ளார்.

அரசியலில்
---------

சிற்றம்பலம் அரசியலிலும் ஈடுபாடு கொண்டவர். இவர் இலங்கைத் தமிழரசுக் கட்சியின் துணைத் தலைவரும், தமிழ் மக்கள் பேரவையின் துணைத் தலைவரும் ஆவார்.

விருதுகள்
---------

* இலங்கை சாகித்திய மண்டலப் பரிசு (1993, பண்டைய தமிழகம் நூல்)

மேற்கோள்கள்
-----------

1. ↑  "Mavai replaces Sampanthan as ITAK leader". Tamil Guardian. 6-09-2014. Archived from the original on 2014-12-22. 4-09-2017 அன்று பார்க்கப்பட்டது. Check date values in: `|accessdate=, |date=` (உதவி)CS1 maint: unfit url (link)
8 மார்ச் 2022 அன்று கமல் கும்பருக்கு நாரி சக்தி விருது இந்தியக் குடியரசுத் தலைவரால் வழங்கப்பட்ட போது
**கமல் கும்பர்** (*Kamal Kumbhar*) என்பவர் இந்தியச் சமூக தொழில்முனைவோர், "தொடர் தொழில்முனைவோர் "ஆவார். இவர் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தின் நிறுவனர் ஆவார்.

ஆரம்ப கால வாழ்க்கை
------------------

மகாராட்டிராவின் உஸ்மானாபாத்தில் ஒரு தினக்கூலித் தொழிலாளிக்கு மகளாகப் பிறந்தவர் கமல் கும்பர். வறுமையில் வாடிய இவர் கல்வி கிடைக்காமல் வளர்ந்தார். இளம் வயதிலேயே திருமணம் செய்து மணவாழ்க்கையில் தோல்வியடைந்ததால், பொருளாதார ரீதியாக நலிவுற்றார்.

தொழில்
------

கும்பர் மகளிர் சுயஉதவிக் குழுக்களில் சேர்ந்து, 500 ரூபாய் முதலீட்டில் வளையல் விற்கும் சிறு வணிகத்தைத் தொடங்கினார். இரண்டு ஆண்டுகளுக்குப் பிறகு, இவர் மகாராட்டிராவில் பெண்கள் கூட்டமைப்பை வழிநடத்தினார்.

2,000 ரூபாய் முதலீட்டில் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தை 1998-ல் தொடங்கினார். இந்நிறுவனம் மாதந்தோறும் சுமார் ரூ.1 லட்சம் வரை பொருட்களை விற்பனை செய்கிறது. இவர் தனது மாநிலத்தைச் சேர்ந்த 5,000க்கும் மேற்பட்ட பெண்களுக்கு இதுபோன்ற நிறுவனங்களை அமைத்து தன்னிறைவு அடைய வழிகாட்டியுள்ளார்.

2012ஆம் ஆண்டில், இவர் ஒரு எரிசக்தி தொழில்முனைவோராக ஆனார். 3000க்கும் மேற்பட்ட வீடுகளில் சூரிய சக்தியில் இயங்கும் சாதனங்களை ஒளிரச் செய்தார், "தூய்மையான எரிசக்தியில் பெண்கள்" என்ற "சக்தி பெண்கள்" பயிற்சிக்குப் பிறகு, மகாராட்டிரா மற்றும் பீகார் முழுவதும் 1100 பெண்களுக்குப் பயிற்சி அளித்தார். "தொடர் தொழில்முனைவோர்" என்று அழைக்கப்படும் ஆறு வணிக முயற்சிகளை இவர் செயல்படுத்தி வருகின்றார். இவர் விவசாயம் சார்ந்த வணிகங்களுக்குச் சொந்தமானவர்.

விருதுகள்
---------

* குடியரசுத் தலைவர் பிரணாப் முகர்ஜியிடமிருந்து வணிக கூட்டமைப்பு அறக்கட்டளையின் பெண் முன்மாதிரி விருது
* இந்தியாவினை மாற்றும் பெண்கள் விருது, 2017, ஐக்கிய நாடுகள் சபை மற்றும் நிதி ஆயோக் வழங்கியது.
* நாரி சக்தி விருது, 2022

மேற்கோள்கள்
-----------

1. ↑  "citation for receiving award". *Twitter* (ஆங்கிலம்). 2022-03-09 அன்று பார்க்கப்பட்டது.
2. ↑  "Serial entrepreneur: Her ventures have enabled 3,000 women in the drought-prone region of Osmanabad to be financially independent". 18 March 2018.
3. ↑   
[*தொடர்பிழந்த இணைப்பு*]
4. ↑  "Kamal Walked Out Of Poverty And A Failed Marriage To Set Up 6 Business Ventures". 30 May 2018.
5. ↑  "Women Transforming India 2017". *United Nations India*. 2022-01-12 அன்று மூலம் பரணிடப்பட்டது. 2022-05-13 அன்று பார்க்கப்பட்டது.
**சி.எஸ் சுஜாதா**(*C.S.Sujatha*) (மே 28 பிறந்தவர் 1965) ஒரு இந்திய அரசியல்வாதி ஆவார். இந்தியாவின் 14வது மக்கவையின் உறுப்பினராக இருந்தவர் ஆவார். **சி.எஸ் சுஜாதா**கேரளாவின் மாவேலிகாரா தொகுதியில் போட்டியிட்டவர் அவார்.  அவர் இந்திய கம்யூனிஸ்ட் கட்சியின் (மார்க்சிஸ்ட்) (சிபிஐ (எம்)) உறுப்பினராக உள்ளார்.

சுயசரிதை
--------

சி.எஸ்.சுஜாதா 1965 மே 28 அன்று ஆலப்புழாவின் வள்ளிகுன்னத்தில் ராமச்சந்திரன் நாயர் பி மற்றும் சுமதி பிள்ளை ஆகியோருக்கு பிறந்தார். அவர் 21 அக்டோபர் 1990 இல் பேபி ஜியை திருமணம் செய்து கொண்டார். இந்தத் தம்பதியருக்கு ஒரு மகள் உள்ளார்.

சி.எஸ்.சுஜாதாபி.எஸ்சி. எல்.எல். பி.எஸ் பட்டங்கள், எம்.எஸ்.எம் ஆகிய பட்டங்களை கயம்குளம் மற்றும் திருவனந்தபுரம் சட்ட அகாடமி சட்டக் கல்லூரியில் பெற்றார்.

அரசியல் வாழ்க்கை
----------------

2004 ஆம் ஆண்டில் சி.எஸ்.சுஜாதா, இந்திய தேசிய காங்கிரசின் (ஐ.என்.சி) ரமேஷ் சென்னிதாலாவை மாவேலிகரா தொகுதியில் 7,414 வாக்குகள் வித்தியாசத்தில் தோற்கடித்தார். பாரம்பரிய யுடிஎஃப் கோட்டையாகக் கருதப்படும் மாவேலிகாராவிடம் இருந்து வென்ற கட்சி சின்னத்தில் தேர்தலில் போட்டியிட்ட முதல் சிபிஐ (எம்) வேட்பாளர் சுஜாதா ஆவார். மக்களவையில் மவேலிகரா தொகுதியின் பிரதிநிதியான முதல் பெண்மணி ஆவார்.

13 ஏப்ரல் 2011 அன்று செங்கனூர் தொகுதியில் நடந்த சட்டமன்றத் தேர்தலுக்கான சிபிஐ (எம்) வேட்பாளராக போட்டியிட்டார்.

பதவிகள்
-------

**2004:** 14 வது மக்களவைத் உறுப்பினர், தொழிலாளர் உறுப்பினர் குழு, பெண்களுக்கு அதிகாரமளித்தல் குழுவால் தேர்ந்தெடுக்கப்பட்டார்

**2006 முதல்** பெண்கள் அதிகாரம் பெறுவதற்கான குழுவின் உறுப்பினரானார்.

**2007 முதல்** தொழிலாளர் நிலைக்குழுவின் உறுப்பினரானார்.

**1995-2004 ஆலப்புலா மாவட்டத்தின் பஞ்சாயத்து தலைவர்**

**1987-1990** உறுப்பினர் (i) செனட், கேரள பல்கலைக்கழகம்

**1988-1990** சிண்டிகேட், கேரள பல்கலைக்கழகம்

**1998-2004** மத்திய குழு, எய்ட்வா

**1990-1993** மாவட்ட சபை

படங்கள்
-------

* 
* 
*

குறிப்புகள்
-----------


1. ↑  "National Election Watch". *myneta.info*.
**கமல் தேசாய்** (*Kamal Desai*) இந்தியாவின் கர்நாடக மாநிலத்தைச் சேர்ந்த ஓர் எழுத்தாளர் ஆவார். 1928 ஆம் ஆண்டு நவம்பர் மாதம் 10 ஆம் தேதியன்று இவர் பிறந்தார். மராத்தி மொழியில் நாவல்கள் எழுதினார். இரண்டு சிறுகதைத் தொகுதிகளை வெளியிட்டுள்ளார்.

பெல்காம் மாவட்டத்தில் உள்ள யம்கான் மார்டியில் பிறந்தார். பெல்காமில் படித்தார். பம்பாய் பல்கலைக்கழகத்தில் மராத்தியில் முதுகலைப் பட்டம் முடித்தார். கமல் தேசாய் 1955 ஆம் ஆண்டு முதல் எழுதத் தொடங்கினார் மற்றும் புனேவில் ஓய்வு பெற்றார்.

1975 ஆம் ஆண்டு வெளிவந்த தொப்பி அணிந்த பெண் என்ற நாவலுக்காக இவர் மிகவும் பிரபலமானவர்.

தேர்ந்தெடுட்க்கப்பட்ட படைப்புகள்
--------------------------------

* *ரேங்கு* (நிறங்கள்), கதைகள் (1962)
* *ரேட்ராந்தின் அம்கா யுதாச்சா பிரசாங்கு* (நாங்கள் இரவும் பகலும் போரை எதிர்கொள்கிறோம்), நாவல் (1963)
* *கால சூர்யா* (இருண்ட சூரியன்), நாவல் (1972)
* *ரேங்கு-2*, கதைகள் (1998)

மேற்கோள்கள்
-----------

1. 1 2 3  Tharu, Susie J; Lalita, Ke (1993). *Women Writing in India: The twentieth century*. பக். 265–67. பன்னாட்டுத் தரப்புத்தக எண்:1558610294. .
2. 1 2  Miller, Jane Eldridge (2001). *Who's who in Contemporary Women's Writing*. பக். 81–82. பன்னாட்டுத் தரப்புத்தக எண்:0415159806. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| கல்விசார் | 
* CiNii

 |
| மற்றவை | 
* IdRef

 |
**கமலேசு சந்திர சக்கரவர்த்தி** அல்லது **கே. சி. சக்கரவர்த்தி** (Kamalesh Chandra Chakrabarty 27 சூன் 1952) என்பவர்  இந்திய   ரிசர்வ் வங்கியின் துணை ஆளுநராக இருந்தவர். 2009 ஆம்   ஆண்டு சூன் 15 முதல் 2014 மார்ச்சு 20 வரை ஆளுநர் பதவியில் இருந்து பதவிக்காலம் முடிவதற்கு முன் பதவி விலகினார்.

பிறப்பும் படிப்பும்
-------------------

இந்திய விடுதலைக்குப் பிறகு கிழக்கு பாக்கிசுத்தானிலிருந்து இந்தியாவுக்கு வந்த வங்கக் குடும்பத்தில் கே.சி. சக்கரவர்த்தி பிறந்தார். ஒரிசா மாநிலத்தில் கந்தமாலா என்ற ஊரில் பிறந்தார். பின்னர் வாரணாசி சென்று பனாரசு இந்து பல்கலைக் கழகத்தில் புள்ளியியலில் முதுவர் பட்டமும் ஆய்வுப் பட்டமும் பெற்றார்.

பணிகள்
------

கே.சி.சக்கரவர்த்தி பனாரசு இந்து பல்கலைக்கழகத்தில் ஐந்து ஆண்டுகள் ஆசிரியராகப் பணி  செய்தார். அது மட்டுமல்லாமல் அங்கு ஆராய்ச்சியும் செய்தார். பின்னர் பாங்கு ஆப் பரோடா என்ற நாட்டுடைமை வங்கியில் பணியில் சேர்ந்து  26 ஆண்டுகள் பணியாற்றி பொது மேலாளர் என்ற பதவியை அடைந்தார்.

ரிசர்வ் வங்கியின் துணை ஆளுநராகப்  பதவி ஏற்குமுன் இந்தியன் வங்கியில் தலைவராகவும் பின்னர் பஞ்சாப் நேசனல் வங்கியில் தலைவராகவும் பதவி ஏற்று பணி செய்தார்.

பதவிகள் விவரம்
--------------

* பாங்க் ஆப் பரோடாவில் பொது மேலாளர் என்ற பதவியில் இருந்ததோடு ஐக்கிய இராச்சியத்தில் உள்ள பிரிவில் முதன்மைச்  செயல் அதிகாரியாக 2001-2004 இல்  இருந்தார்.
* 2004 இல் பஞ்சாப் நேசனல் வங்கியில் செயல் இயக்குநராக இருந்தார்.
* 2005-2007 இல் இந்தியன் வங்கியில் தலைவர் மற்றும் மேலாண் இயக்குநர் பதவிகளில் இருந்தார்.
* 2007-2009 இல் பஞ்சாப் நேசனல் வங்கியில்  தலைவர் மற்றும் மேலாண் இயக்குநராக இருந்தார்.
* 2009-2014 இல் ரிசர்வ் வங்கியில் துணை ஆளுநராக இருந்தார்.

ரிசர்வ் வங்கியில் செயல்பாடுகள்
------------------------------

வங்கிகளின் விதிமுறைகளை அமுல்படுத்துவதிலும், மேற்பார்வையிடுதலிலும், வங்கி வாடிக்கையாளர்களின் உரிமைகளைப் பாதுகாப்பதிலும், சிறு தொழில், குறுந்தொழில்களுக்கு நிதி வழங்குவதிலும் மாநில கிராம வங்கிகளைச் சீரமைப்பதிலும்  கே.சி.சக்கரவர்த்தி தம் பங்களிப்பைச் செய்துள்ளார்.

மேற்கோள்
--------


1. ↑  Sangita Mehta, ET Bureau Jun 20, 2012, 04.13AM IST (2012-06-20). "KC Chakrabarty: Regulator with a sense of humour – Economic Times". Articles.economictimes.indiatimes.com. 2013-01-14 அன்று பார்க்கப்பட்டது.CS1 maint: multiple names: authors list (link)
2. ↑  Business Standard (2012-06-08). "K C Chakrabarty may get 2-yr extension as RBI dy governor". Business-standard.com. 2013-01-14 அன்று பார்க்கப்பட்டது.
3. ↑  "Apex bank to finalise report on sick units soon". Financialexpress.com. 2013-01-16 அன்று பார்க்கப்பட்டது.
4. ↑  "Press Information Bureau English Releases". Pib.nic.in. 2013-01-16 அன்று பார்க்கப்பட்டது.
|  |
| --- |
| இக்கட்டுரை பின்வரும் தொடரின் பகுதியாகும்: |
| இசுலாம் |
|  |
| நம்பிக்கைகள்
* இறைவன் ஓருவர்
* இறைத்தூதர்கள்
* மறை நூல்கள்
* மலக்குகள்
* விதி

* மறுமை நாள்
 |
| கடமைகள்
* கலிமா
* தொழுகை
* நோன்பு
* சகாத்
* ஹஜ்
 |
| நூல்களும் சட்டங்களும்
* குர்ஆன்
* சுன்னா
* ஹதீஸ்

* Fiqh
* ஷரியா
* கலாம்
 |
| வரலாறு
* காலக்கோடு
* முகம்மது நபி

* Ahl al-Bayt
* நபித் தோழர்கள்

* ராசிதீன் கலீபாக்கள்
* இம்மாமேட் (சியா சட்டம்)

* கலீபாக்கள்
* இசுலாமின் பரவல்
 |
| பிரிவுகள்
* சுன்னி
* சியா
* சூபியம்

* இபாதி
* அகமதியா

* குரானிசம்
* இஸ்லாம் தேசம்
* Liberal
 |
| பண்பாடும் சமூகமும்
* இசுலாமியக் கல்வி
* இசுலாமும் விலங்குகளும்
* இசுலாமிய கலை

* நாட்காட்டி
* இசுலாமும் குழந்தைகளும்

* தாஃவா
* மக்கள் பரம்பல்

* பண்டிகைகள்
* மசூதிகள்

* மெய்யியல்
* அரசியல்

* அறிவியல்
* பெண்கள்
 |
| தொடர்புள்ள தலைப்புகள்
* ஏனைய சமயங்கள்
* இசுலாமியம்
* விமர்சனம்
 |
|  இசுலாம் வலைவாசல் |
| * பா
* உ
* தொ
 |

தொழுகை
**தொழுகை** (*Salah* அல்லது *Salat*, அரபு மொழி: ٱلصَّلَاة‎ *அஸ்ஸலாஹ்*, அரபு மொழி: ٱلصَّلَوَات‎) அரபுகளில்லாத முசுலிம்களால் **நமாஸ்** (*Namāz*) எனவும் அழைக்கப்படுகிறது இசுலாமிய நம்பிக்கையில் முசுலிம்களுக்கான தினசரிக் கட்டாய வழிபாடுகளில் குறிப்பிடப்படும் ஐந்து தூண்களில் இரண்டாவது ஆகும். இது ஒரு உடல், மன, ஆன்மிக வழிபாடாகும். தொழுகையானது ஒவ்வொரு நாளும் ஐந்து தடவைகள் நிர்ணயிக்கப்பட்ட நேரங்களில் அனுசரிக்கப்படுகிறது. மக்காவில் உள்ள கஃபாவை நோக்கி வழிபடும்போது, முசுலிம்கள் முதலில் நின்று, பின்னர் மண்டியிட்டு அல்லது தரையில் உட்கார்ந்து, குர்ஆனிலிருந்து பாராயணம் செய்து, கடவுளை வணங்குகிறார்கள். தொழுகையின் போது அணியும் ஆடைகளும் தொழுகை செய்யும் இடமும் சுத்தமாக இருக்க வேண்டும். தொழுகையின்போது, ஆண்களும் பெண்களும் தொய்வான ஆடைகளால் தங்கள் உடல்முழுதும் மூடியிருக்க வேண்டும். பெண்கள் தலையை மறைக்க வேண்டும். ஆண்கள் குல்லா அணிவதும் வழக்கமாகும். இசுலாத்தின் முக்கிய கடமைகளுள் தொழுகை ஒன்றென்பதால் மிகச் சில சந்தர்ப்பங்களிலேயே இதற்கு விலக்களிக்கப்படுகிறது.

தொழுகையானது பல தடவைகள் குனிவதும், சிரம் பணிந்த சுழற்சிகளாலும் ஆனது, இது *ரக்கா* எனப்படும் பரிந்துரைக்கப்பட்ட அலகுகளாக பிரிக்கப்பட்டுள்ளது. ரக்காக்களின் எண்ணிக்கை நாள் நேரத்திற்கு ஏற்ப மாறுபடும்.

எந்த எந்தத் தொழுகையை எந்த எந்த நபி முதலில் தொழுதார்கள்:

1. பஜ்ர் - ஆதம் (அலை)
2. ழுஹர் - இப்ராஹீம் (அலை)
3. அஸர் - யாகூப் (அலை)
4. மஃரிப் - தாவூது (அலை)
5. இஷா - யூனுஸ் (அலை)

தொழுகையில் பஜ்ர் அதிகாலை சூரியன் உதிப்பதற்கு முன்னும், ளுஹர் என்பது மதியம் சூரியன் உச்சி சாய்ந்ததும், அஸர் என்பது மாலை நிழல் இரு மடங்காக உயரும் போதும், மஃரிப் என்பது சூரியன் அஸ்தமனம் ஆன உடனும், இஷா என்பது இரவு ஆரம்பமானதும் நடைபெறுவதாகும்.

மேற்கோள்கள்
-----------

1. ↑  Lane, Edward William (1968). *An Arabic-English Lexicon*. Beirut, Lebanon: Librairie du Liban. பக். 1721.. பார்த்த நாள்: 17 May 2020.
2. ↑  FARRAKHAN, Mahmoud Reza; AREFIAN, Abdulhamid; JAHROMI, Gholmreza Saber. A Reanalysis of Social - Cultural Impacts and Functions of Worship: A Case Study on Salah (Namaz). Mediterranean Journal of Social Sciences, [S.l.], v. 7, n. 4 S1, p. 249, jul. 2016. ISSN 2039-2117. Available at: <>. Date accessed: 20 Mar. 2020.
3. ↑  The Oxford Dictionary of Islam. "Salat". *oxfordislamicstudies*.
கிரிஸ்டல் கேத்தரின் ஈஸ்ட்மன்
**கிரிஸ்டல் கேத்தரின் ஈஸ்ட்மன்** ( Crystal Catherine Eastman 1881 சூன் 25 -1928 சூலை 8) என்பவர் அமெரிக்க சட்ட அறிஞர், பெண்ணியலாளர், சமூகச் செயற்பாட்டாளர் மற்றும் பத்திரிகையாளர் ஆவார். பெண்களின் அவலங்களுக்கு எதிராகப் போராடியவர். தி லிபேரேட்டர்  என்ற  கலை மற்றும் அரசியல் இதழைத் தொடங்கி நடத்தி வந்தார். அமெரிக்கன் சிவில் உரிமை யூனியனைத் தோற்றுவித்தார். 
நேசனல் விமன் ஆல் ஆப் பேம் என்ற அமெரிக்க அமைப்பில் இவருடைய பெயரையும் சேர்த்து, இவரைப் பெருமைப் படுத்தியுள்ளனர்

வாழ்க்கைக் குறிப்புகள்
----------------------

கிரிஸ்டல் ஈஸ்ட்மன் மாசசூசட்சில், மாரல்பரோ என்ற ஊரில் பிறந்தார். 1883 இல் இவருடைய குடும்பம் நியூயார்க்கு சென்றது. இவர் சோசலிசவாதியான மாக்ஸ் ஈஸ்ட்மன் என்பவரின் சகோதரியாவார். கிறிஸ்டல் சமூகவியலில் முதுகலைப் பட்டமும் பின்னர் நியூ யார்க்குப் பல்கலைக் கழகத்தில் சட்டம் படித்து பட்டமும் பெற்றார்.

செயல்பாடுகள்
------------

சமூகச் செயல்களில் முனைப்பானவரும் பத்திரிகையாளருமான பால் கெல்லாக் என்பவர்  உழைப்பாளர்களின் வாழும் நிலைகளை நேரில்  பார்த்து ஆய்வு செய்யும் பணியை  ஈஸ்டமன்னிடம்  ஒப்படைத்தார். வேலை விபத்துகளும் சட்டமும் என்ற தலைப்பில் ஈஸ்ட்மன் அளித்த அறிக்கை பிரசித்தமானது. தொழிலாளர்களுக்கு இழப்பு ஈடு வழங்கவும் சட்டமாக இயற்றவும்  இந்த அறிக்கை  அடிப்படையாக அமைந்தது. நியூயார்க்கு மாநில கமிசனில் ஈஸ்ட்மன் பணியாற்றும்போது இந்தச் சட்ட வரைவை இயற்றினார்.
உட்ரோ வில்சன் அமெரிக்க அரசுத் தலைவராக இருந்த போது,  தொழிலாளர்கள் உறவு பற்றிய அமெரிக்கக்
குழுவின் பணியில் ஈஸ்ட்மன் ஈடுபட்டார். தொழிலாளர்களின் பணிப் பாதுகாப்பு, உடல் நலம் குறித்து ஆய்வு
செய்தார்.

மேற்கோள்
--------

1. 1 2  
"Crystal Eastman". Encyclopædia Britannica. 18 October 2011 அன்று பார்க்கப்பட்டது.
2. ↑  "Crystal Eastman". National Women's History Museum. 23 ஜனவரி 2012 அன்று மூலம் பரணிடப்பட்டது. 18 October 2011 அன்று பார்க்கப்பட்டது.
3. ↑  
"Labor Center:  Crystal Eastman". Indiana University of Pennsylvania. 8 June 2010 அன்று மூலம் பரணிடப்பட்டது. 18 October 2011 அன்று பார்க்கப்பட்டது.
**சென்னை நேரம்** (**Madras Time**) என்பது இந்தியாவின், பிரித்தானிய கிழக்கிந்திய நிறுவனத்தின் முதல் அதிகாரப்பூர்வ வானியலாளரான ஜான் கோல்டிங்ஹாம் என்பவரால் 1802 இல் நிறுவப்பட்ட ஒரு நேர வலயம் ஆகும். அவர் கிரீன்விச் இடைநிலை நேரத்திற்கு முன்னதாக 5 மணி நேரம், 21 நிமிடங்கள் மற்றும் 14 விநாடிகளாக சென்னை நேரத்தை நிர்ணயித்தார். மேலும் இது கொல்கத்தா நேரத்துக்கு 33 நிமிடங்கள் மற்றும் 20 நொடிகள் பின்னதாக இருப்பதாக விவரிக்கப்படுகிறது. இந்திய சுதந்திரத்திற்கு முன்பு, இது உத்திரப்பிரதேசத்தின் அலகாபாத்தின் ஷங்கர்கரில் 82.5 டிகிரி எக்டேட்டர் என்ற இடத்திலிருந்து பெறப்பட்ட இந்திய சீர் நேரத்திற்கு முன்னோடியானது ஆகும்.

1884 ஆம் ஆண்டில் பிரித்தானிய இந்தியாவில் இரண்டு அதிகாரப்பூர்வ நேர மண்டலங்களாக மும்பை நேரம் மற்றும் கொல்கத்தா நேரம் போன்றவை அமைக்கப்பட்ட பிறகு, இந்தியாவில் இரயில் நிறுவனங்கள் இரண்டு மண்டலங்களுக்கு இடையில் ஒரு இடைநிலை நேர மண்டலமாக சென்னை நேரத்தைப் பயன்படுத்தத் தொடங்கின. இதனால் சென்னை நேரமானது "இந்தியாவின் இரயில்வே நேரம்" என்றும் அறியப்பட்டது.

மேலும் காண்க
------------

* இந்திய சீர் நேரம்
* மும்பை நேரம்
* கொல்கத்தா நேரம்
* போர்ட் பிளேர் இடைநிலை நேரம்

மேற்கோள்கள்
-----------

1. ↑  William Nicholson, தொகுப்பாசிரியர் (1809). "Eclipses of the Satellites of Jupiter, observed by John Goldingham and under his Superintendence, at Madras, in the East Indies". *A Journal of Natural Philosophy, Chemistry, and the Arts* (London: Stratford, Crown Court and Temple Bar) **22**: 153–156. .
2. ↑  "On the Introduction of a Standard Time for India". *Proceedings of the Asiatic Society of Bengal* (Calcutta: Asiatic Society of Bengal): 62–66. June 1899. .
3. ↑  "Odds and Ends". *Indian Railways Fan Club*. 2013-06-03 அன்று பார்க்கப்பட்டது. External link in `|work=` (உதவி)External link in `|work=` (help)